**ŠOLSKI SKLAD OŠ MALEČNIK**

**Malečnik 61**

**2229 Malečnik**

**ZAPISNIK 3. SEJE ŠOLSKEGA SKLADA OŠ MALEČNIK V ŠOLSKEM LETU 2014/15**

Seja je potekala v sredo, 18. 3. 2015, ob 17. uri v prostorih OŠ Malečnik.

**Prisotni člani:** g. Dejan Senekovič (predsednik sklada, predstavnik staršev), g. Marjan Vidovič (predstavnik staršev), ga. Katja Kozjek Varl (podpredsednica sklada, predstavnica šole), g. Milan Pečovnik (predstavnik šole), ga. Sonja Rečnik (predstavnica šole).

**Odsotni člani:** ga. Mojca Bruić (predstavnica staršev), g. Tomaž Škrlec (predstavnik staršev).

**Vabljeni:** g. ravnatelj Rudolf Sedič.

**DNEVNI RED:**

1. Ugotovitev sklepčnosti in potrditev dnevnega reda.
2. Pregled in potrditev zapisnika prejšnje seje.
3. Pregled finančnega stanja in možnosti novih donacij.
4. Dokončanje ureditve šolskega igrišča in telovadnice (razsvetljava, ograja, peskovnik…).
5. Nabava šolskega kotička in računalniške opreme.
6. Razno.

**K točki 1**

Predsednik Šolskega sklada g. Dejan Senekovič je pozdravil navzoče, prebral dnevni red in ugotovil, da je odbor Šolskega sklada sklepčen. Prav tako smo soglasno potrdili predlagan dnevni red.

**K točki 2**

Pregledali in potrdili smo zapisnik prejšnje seje.

G. Marjan Vidovič je povedal, da je govoril z g. župnikom glede nujnosti ureditve parkirišča pri šoli. Župnišče je pripravljeno odstopiti zemljišče v ta namen. Prav tako je govoril s policajem glede pomanjkanja parkirišč in posledično tvegani varnosti otrok in ostalih udeležencev v prometu pred šolo. Policija je pripravljena podati mnenje glede omenjene problematike.

Problem parkiranja se pojavlja ob vseh prireditvah v šoli, krajevni skupnosti, cerkvi, saj parkirišč takorekoč ni.

G. Senekovič je predlagal, da šola z dopisom seznani občino z omenjeno problematiko.

Prva stvar, ki jo je potrebno urediti, je prepis lastništva zemljišča.

**Sklep 1: Šolski sklad skupaj s šolo sestavi dopis oz. obvestilo cerkvi o nameri lastništva zemljišča za potrebe izgradnje parkirišča.**

V kolikor to pridobimo, predlagamo delovno skupino, ki bo prevzela zadeve glede izgradnje parkirišč. Sestavljajo naj jo predstavniki šole, krajevne skupnosti, šolskega sklada…

**K točki 3**

Na bazarju smo zbrali 1.473 €, za koledarje smo dobili 722 €.

Stroški gugalnice so znašali 1.817 €.

**Finančno stanje na računu Šolskega sklada na dan 18. 3. 2015 znaša 3.078,12 €.**

**Priloga:** Finančno poročilo o delovanju Šolskega sklada (ga. Majda Mak).

Ga. Katja Kozjek Varl bo napisala novo prošnjo za donatorstvo. Poslana bo Dravskim elektrarnam. G. Senekovič se bo s prošnjo osebno obrnil na Energijo plus.

G. Vidovič je povedal, da obrtniki na obrtni zbornici vsako leto opravijo nekaj pleskarskih del dobrodelno. Za to je potrebno pravočasno poslati vlogo.

**Sklep 2**: **Šola bo pripravila spisek najbolj potrebnih pleskarskih del.**

**K točki 4**

G. Rudolf Sedič je povedal, da še mora Mestna občina Maribor urediti spremembo namembnosti za igrišče.

Prenova parketa v šolski telovadnici je bila realizirana v času zimskih počitnic. G. Milan Pečovnik je povedal, da bo 11. 4. 2015 otvoritev prenovljene telovadnice. V prijateljskih tekmah se bodo pomerili učenci in učitelji naše šole ter medijsko znane osebnosti.

G. Vidovič bo pripravil majhno pogostitev za goste.

G. Senekovič je predstavil ponudbo menjave žarnic v telovadnici. G. Sedič se bo pozanimal, ali je dolgoročno smotrneje kupiti štiri nove reflektorje ali zamenjati žarnice.

Glede ureditve razsvetljave zgornjega igrišča (reflektorji, inštalacija) bosta g. Sedič in g. Senekovič govorila z g. Prahom in predstavniki Energije plus.

Pravila uporabe šolskega igrišča bosta določila g. Sedič in g. Pečovnik.

Peskovnik je narejen. Montažo je brezplačno izvedel gospod Polanec. Cerado bo finacirala šola.

Ograja na spodnjem igrišču je postavljena. G. Sedič je povedal, da bo v celoti zaključena do konca šolskega leta. Strošek dokončanja bo pokrila šola.

**K točki 5**

Ga. Katja Kozjek Varl je povedala, da so učenci svoje predloge ureditve šolskega kotička predstavili v raziskovalni nalogi.

Potrudili se bomo, da čim ceneje nabavimo opremo za ureditev. G. Senekovič bo kontaktiral z Lesnino v Hočah in posredoval naslov osebe, ki lahko odobri za šolo potrebno opremo.

Ureditev kotička bo vodila ga. Varl.

**K točki 6**

G. Vidovič je predlagal, da se na šoli organizira natečaj za izdelavo spominka kraja.

**Sklep: Pobuda za spominek kraja se lahko posamezno izvede v tem šol. letu, sicer pa se delo planira za šol. leto 2015/16.**

Seja je bila zaključena ob 19. uri.

 Zapisnik zapisala

 Sonja Rečnik